  Майя Бывальцева Финляндиын суй-пыдзыя сӧсыр спортсменъёслэн биатлонъя но куасэн бызьылонъя Дуннелэн кубокез понна вожвылъяськонзы улсын куасэн нимаз бызьылонъёс ортчизы. Кызьы ивортэмын Калыккуспо Паралимпи комитетлэн сайтаз, Удмуртиысь спортсмен Владислав Лекомцев куинетӥ инты басьтӥз. Вормисе потӥз Украинаысь Игорь Рептюх, азвесь медаль утӥз Россиысь Рушан Миннегулов. Тодэ вайытом, татын ик биатлонъя ӵошатсконъёсын Лекомцев кык медаль утӥз но Дуннелэсь кубоксэ басьтӥз. 2014-тӥ арын Сочиын кык полэс паралимпи чемпионлы Кореяе Шудонъёсы ӧтён Калыккуспо паралимпи комитет озьы ик ӧз лэзьы. Тегъёс: Биатлон Удмуртия ВладиславЛекомцев Паралимпиада куас  